Bedřich Feuerstein

Bedřich Feuerstein (15. január 1892 Dobrovice – 10. máj 1936 Praha) bol český architekt a scénograf.

Architektúru študoval súkromne u Josipa Plečnika, neskôr na pražskej Vysokej škole technickej a na AVU u Jana Kotěry. Zúčastnil sa bojov Prvej svetovej vojny. Od roku 1920 pracoval ako scénograf Národného divadla v Prahe. V roku 1924 odchádza do Paríža, kde pracuje v projekčnej kancelárii Augusta Perreta. V roku 1926 odchádza do Japonska, kde realizuje radu projektov s A. Raymondom (vlastným menom Antonín Reinman). V roku 1930 sa vracia do Čiech, podieľa sa na filmoch Vladislava Vančury a znovu sa venuje aj scénografii, hlavne v Osvobozeném divadle. V máji 1936 spáchal samovraždu. Je pochovaný v Loučni.

Významné realizácie 
 Krematórium v Nymburku, 1922, s Bohumilom Slámou
 Divadlo pre Výstavu dekoratívneho umenia v Paríži, 1925, spoluúčasť na projekte
 Budova Rising Sun Petroleum v Jokohame, 1927-1933, s A. Raymondom
 Sovietske veľvyslanectvo v Tokiu, druhá polovica 20. rokov, s A. Raymondom

Referencie 
 Bedřich Feuerstein: Mezi domovem a světem. Uspořádal Stanislav Kolíbal. Arbor vitae, 2000, ISBN 80-86300-43-9

Externé odkazy 
 ArchiWeb – Bedřich Feuerstein 
 archINFORM – Bedřich Feuerstein 

Českí architekti
Filmoví architekti
Architekti židovského pôvodu
České osobnosti židovského pôvodu
Obete samovrážd
Absolventi Akadémie výtvarných umení v Prahe